EPCO เสียบปลั๊กโรงไฟฟ้าคูริฮาร่า
EPCO เสียบปลั๊กโครงการโรงไฟฟ้าคูริฮาร่า
17 ต.ค. 2561

นายยุทธ ชินสุภัคกุล ประธานกรรมการ บริษัท โรงพิมพ์ตะวันออก จำกัด (มหาชน) หรือ EPCO (ที่ 5 จากซ้าย) พร้อมด้วยคณะผู้บริหารของบริษัท และบริษัท อีสเทอร์น พาวเวอร์ กรุ๊ป จำกัด (มหาชน) sinv EP) ซึ่งเป็นบริษัทย่อย ถ่ายภาพร่วมกัน ณ โครงการโรงไฟฟ้าคูริฮาร่า 1 ประเทศญี่ปุ่น ภายหลังจากที่ลงทุนก่อสร้างโรงไฟฟ้าพลังงานแสงอาทิตย์ผ่าน EP และขณะนี้โครงการคูริฮาร่า 1 ขนาดกำลังการผลิต 11.68 เมกะวัตต์ ได้เริ่มจำหน่ายไฟเข้าระบบเชิงพาณิชย์ (COD) แล้วเมื่อวันที่ 1 ตุลาคม 2561 ที่ผ่านมา ซึ่งจะทำให้ EPCO สามารถรับรู้กำไรเข้ามาทันทีในไตรมาส 4/61 ผลักดันผลการดำเนินงานของบริษัทฯในปีนี้โตก้าวกระโดด และสามารถสร้างสถิติสูงสุดเป็นประวัติการณ์